Carl Severing

Carl Wilhelm Severing (født 1. juni 1875 i Herford, død 23. juli 1952 i Bielefeld i Nordrhein-Westfalen) var en tysk sosialdemokratisk politiker (SPD). Han var sitt lands innenriksminister Hermann Müllers andre regjering fra 1928 til 1930.

 Liv og virke 
Severing ble betraktet som en representant for det sosialdemokratiske partiets høyrefløy. I flere tiår hadde han en ledende posisjon for partiet i valgkretsene Ostwestfalen og Lippe. Han var også parlamentariker i Det tyske keiserrike, Weimarrepublikken og i Nordrhein-Westfalen. I 1919-1920 spilte han for første gang en viktig rolle over delstatsnivå, da han fungerte som riks- og statskommisær i Ruhrområdet.

Fra 1920 til 1926 virket han som innenriksminister i Fristaten Preussen, hvor han spilte en avgjørende rolle i demokratiseringen av forvaltningen og politiet. I Hermann Müllers andre kabinett fra juni 1928 til mars 1930 bekledde han embedet som riksinnenriksminister. I den siste fasen av Weimarrepublikken, fra 1930 til 1932, var han enda en gang innenriksminister i Fristaten Preussen.

I tiden under det tredje rike levde Severin som pensjonist i Bielefeld. Etter andre verdenskrig gjenopptok han sin politiske aktivitet, og var blant annet formann for SPD i Ostwestfalen-Lippe og delstatspolitiker i Nordrhein-Westfalen.

 Referanser 

Kategori:Tyske innenriksministre
Kategori:Weimarrepublikken
Kategori:Prøyssiske politikere
Kategori:SPD-politikere
Kategori:Personer fra Herford